CELEX: 32019D1613
Language: hr
Date: 2019-09-25 00:00:00
Title: Odluka Političkog i sigurnosnog odbora (ZVSP) 2019/1613 od 25. rujna 2019. o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (ATALANTA/3/2019)

30.9.2019   
               
               
                  HR
               
               
                  Službeni list Europske unije
               
               
                  L 250/84
               
            
         ODLUKA POLITIČKOG I SIGURNOSNOG ODBORA (ZVSP) 2019/1613
         od 25. rujna 2019.
         o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (ATALANTA/3/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (1) (Atalanta), a posebno njezin članak 6.,
         budući da:
         
                     (1)
                  
                  
                     Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odluka o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije („zapovjednik operacije EU-a”).
                  
               
                     (2)
                  
                  
                     Odlukom Vijeća (ZVSP) 2018/1083 (2) od 30. srpnja 2018. viceadmiral Antonio MARTORELL LACAVE imenovan je zapovjednikom operacije EU-a od 29. ožujka 2019.
                  
               
                     (3)
                  
                  
                     Španjolska vojna tijela predložila su da general bojnik Antonio PLANELLS PALAU zamijeni viceadmirala Antonija MARTORELLA LACAVEA kao zapovjednik operacije EU-a.
                  
               
                     (4)
                  
                  
                     Vojni odbor EU-a podržao je 5. rujna 2019. imenovanje generala bojnika Antonija PLANELLSA PALAUA operativnim zapovjednikom operacije EUNAVFOR Atalanta od 1. listopada 2019.
                  
               
                     (5)
                  
                  
                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
                  
               DONIO JE OVU ODLUKU:
         
            Članak 1.
            General bojnik Antonio PLANELLS PALAU imenuje se zapovjednikom operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije od 1. listopada 2019.
         
         
            Članak 2.
            Ova Odluka primjenjuje se od 1. listopada 2019.
         
         
            Sastavljeno u Bruxellesu 25. rujna 2019.
            
               
                  Za Politički i sigurnosni odbor
               
               
                  Predsjednica
               
               S. FROM-EMMESBERGER
            
         
         
            (1)  SL L 301, 12.11.2008., str. 33.
         
         
            (2)  Odluka vijeća (ZVSP) 2018/1083 od 30. srpnja 2018. o izmjeni Zajedničke akcije 2008/851/ZVSP o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (SL L 194, 31.7.2018., str. 142.).